Izziņa par atzinumos sniegtajiem iebildumiem

**par informatīvo ziņojumu "Par turpmāko rīcību saistībā ar Satversmes tiesas 2019. gada 7. novembra spriedumu lietā Nr. 2018-25-01 "Par Latvijas Sodu izpildes kodeksa 50.4 panta atbilstību Latvijas Republikas Satversmes 91. pantam""**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Tiesībsargs** |
| 1. | Informatīvais ziņojums | **Tiesībsarga 2020. gada 7. decembra viedoklis Nr. 1-5/224 (TM reģ. Nr. 1-9.3/2920):**Informatīvajā ziņojumā ietvertais Tieslietu ministrijas ieskatā visefektīvākais risinājums attiecībā uz vienlīdzīgu ieslodzīto tiesību nodrošināšanu neatkarīgi no personas dzimuma, proti, jaunas ieslodzījuma vietas būvniecība (Liepājas cietums), ir ilgstošs un sarežģīts darbību komplekss, kura īstenošana aizņems vairākus gadus. Tomēr Satversmes tiesas sprieduma izpilde ir obligāta un nav apšaubāma. Tādējādi jau pie pašreizējās ieslodzījuma vietu infrastruktūras ir nepieciešams meklēt alternatīvus risinājumus. Ir veicami grozījumi Latvijas Sodu izpildes kodeksā, pārskatot slēgtā cietuma soda izciešanas režīmu un no tā izrietošās tiesības un ierobežojumus (it īpaši, ierobežojumus, kas izriet no tiesībām uz privāto dzīvi), vienlaikus ievērojot individuāla izvērtējuma nepieciešamību. Nešaubīgi, ka pietiekama finansējuma trūkums būtiski ierobežo minēto pasākumu īstenošanu ieslodzījuma vietās. Šajā sakarā vērsīšos pie Ministru prezidenta ar aicinājumu izvērtēt finansiāla atbalsta sniegšanu Satversmes tiesas sprieduma izpildei.**Tiesībsarga 2021. gada 4. marta viedoklis Nr. 1-5/32 (TM reģ. Nr. 1-9.3/539) ietvertais iebildums:**"[..] tiesībsarga ieskatā jau šobrīd ir izvērtējams, kura cietumu infrastruktūra tiks izmantota arī pēc jaunā Liepājas cietuma nodošanas ekspluatācijā un attiecīgi tajās ir apsverama iespēja veikt atbilstošus pielāgojumus Satversmes tiesas sprieduma izpildei. Nešaubīgi jāpiekrīt, ka vienādojot  saskarsmes tiesību apjomu slēgtajā un daļēji slēgtajā cietumā, soda progresīvās izpildes posms – daļēji slēgtais cietums, zaudē savu nozīmi. Tomēr nav pieļaujams, ka vēl vairākus gadus atšķirīga attieksme, kas izriet no Satversmes tiesas sprieduma, netiks novērsta, cita starpā dēļ tā apstākļa, ka kādam no soda progresīvās izpildes posmiem zūd nepieciešamība. Tādējādi jau šobrīd ir pārskatāms Latvijas Sodu izpildes kodeksā noteiktais notiesāto, kuri izcieš brīvības atņemšanas sodu slēgtajos cietumos, saskarsmes tiesību apjoms atbilstoši Satversmes tiesa secinājumiem. Vienlaikus būtu pieļaujams šo tiesību apjoma palielināšanā izmantot arī videosaziņas iespējas."  | **Nav ņemts vērā**Informējam, ka informatīvā ziņojuma 2. nodaļā ir ietverta informācija par līdz šim veiktajiem pasākumiem ST sprieduma izpildei:1) Tieslietu ministrija šobrīd izstrādā jaunus grozījumus Latvijas Sodu izpildes kodeksā (turpmāk – Kodekss), nosakot kritērijus, pēc kuriem tiks izvērtēti slēgtajā cietumā un daļēji slēgtā cietuma soda izciešanas režīma zemākajā pakāpē esošo notiesāto izteiktie lūgumi īslaicīgi atstāt brīvības atņemšanas iestādes teritoriju, lai apmeklētu tuva radinieka bēres;2) Tieslietu ministrija šobrīd izstrādā likumprojektu "Grozījumi Latvijas Sodu izpildes kodeksā", lai paplašinātu nosacītas pirmstermiņa atbrīvošanas no soda izciešanas ar elektroniskās uzraudzības noteikšanu piemērošanu. Minētais projekts paredz reformēt slēgto cietumu, likvidējot slēgtā cietuma soda izciešanas režīma vidējo pakāpi, un tādējādi paātrinot slēgtajā cietumā esošo notiesāto nonākšanu soda izciešanas režīma augstākajā pakāpē, kurā, nonākot un izpildoties citiem Kodeksā un Krimināllikumā noteiktajiem kritērijiem, notiesātais iegūst tiesības pretendēt uz nosacītu pirmstermiņa atbrīvošanu no soda izciešanas, tai skaitā ar elektroniskās uzraudzības noteikšanu. Tāpat, likvidējot slēgtā cietuma soda izciešanas režīma vidējo pakāpi, notiesātie, kas uzsāk soda izciešanu slēgtajā cietumā, varēs ātrāk nonākt daļēji slēgtajā cietumā. Ņemot vērā minēto, ir prognozējama lielāka notiesāto skaita ātrāka nokļūšana daļēji slēgtajos cietumos, kur tiem ir lielāks tiesību apjoms un citas priekšrocības. Vienlaikus ST spriedumā minēto secinājumu ieviešanai, izstrādājot likumprojektu "Grozījumi Latvijas Sodu izpildes kodeksā", kas paredz slēgtā cietuma reformu, tiks papildus izvērtēts jautājums par notiesāto tiesību uz saskarsmi apjomu slēgtajā cietumā palielināšanu, ņemot vērā esošās ieslodzījuma vietu infrastruktūras iespējas. Tieslietu ministrija ST sprieduma izpildei jau ir veikusi atsevišķus informatīvajā ziņojumā aprakstītus pasākumus (t.sk. likumdošanas pilnveidojumus), kurus bija iespējams īstenot esošajā ieslodzījuma vietu infrastruktūrā, taču iepriekš minēto iemeslu dēļ ST sprieduma izpildi var pabeigt tikai pēc jaunā Liepājas cietuma būvniecības pabeigšanas. Jaunā Liepājas cietuma darbības uzsākšana ļaus nodrošināt pakāpenisku pāreju no Kodeksā ietvertā brīvības atņemšanas soda regulējuma uz jaunu Kriminālsodu izpildes likumprojekta regulējumu, tai skaitā reformējot cietumu veidus, nosakot ST spriedumam atbilstošu notiesāto tiesību apjomu un ieviešot individualizācijas principu un kontaktpersonu sistēmu. Tā kā šobrīd nav iespējams prognozēt ne ieslodzīto skaitu 2025. gadā, ne arī citus būtiskus notikumus (piemēram, Covid-19 turpmāku attīstību, kas var mainīt arī ieslodzījuma izpildes pašreizējo kārtību), tad esošās ieslodzījuma vietas, kuras tiks saglabātas pēc jaunā Liepājas cietuma darbības uzsākšanas, būs iespējams noteikt ne agrāk kā 2024. gadā. Jaunā Liepājas cietuma darbības uzsākšanas rezultātā gandrīz puse no notiesātajiem tiks izvietoti jaunā un Kriminālsodu izpildes likumprojekta garam atbilstošā infrastruktūrā. Tas dos iespēju vairākus no esošajiem cietumiem slēgt un atlikušos cietumus, kuru infrastruktūra ir salīdzinoši labāka nekā pārējiem, pielāgot Kriminālsodu izpildes likumprojektā noteiktajai soda izpildes kārtībai (samazinoties notiesāto skaitam konkrētā cietumā ir iespējams, piemēram, samazināt kamerās ievietojamo notiesāto skaitu, mainīt ikdienas procedūras, palielināt resocializācijas intensitāti, ieviest lielāku individualizāciju soda izpildē, palielināt saziņas tiesību apjomu – vairāk tikšanos, telefonzvanu u.tml.). Tieslietu ministrijas ieskatā nav iespējams veikt Tiesībsarga iebildumā minētos sistēmas uzlabojumus (notiesātā tiesību apjoma palielināšanu), ja tos nepieļauj esošā ieslodzījuma vietu infrastruktūra.  |  | Precizētais informatīvais ziņojums. |
| **Valsts kanceleja** |
| 22. | Ministru kabineta sēdes protokollēmuma projekts | **Valsts kancelejas 2021. gada 3. marta elektroniskais paziņojums:** Valsts kanceleja izskatīja atkārtotai saskaņošana nosūtīto precizēto informatīvo ziņojumu "Par turpmāko rīcību saistībā ar Satversmes tiesas 2019. gada 7. novembra spriedumu lietā Nr. 2018-25-01 "Par Latvijas Sodu izpildes kodeksa 50.4 panta atbilstību Latvijas Republikas Satversmes 91. pantam"" un informē, ka atbalsta tā tālāku virzību, vienlaikus izsakot šādu iebildumu. Ņemot vērā, ka informatīvajā ziņojumā ir ietverta informācija par indikatīvi papildus nepieciešamajām 270 amata vietām un tām nepieciešamo finansējumu nākotnē, uzskatām, ka valdībai, pieņemot lēmumu, ir jābūt skaidrai un nepārprotamai informācijai, kādus resursus indikatīvi varētu prasīt turpmākā rīcība, lai nodrošinātu Satversmes tiesas sprieduma īstenošanu, kā arī tas kā šāds lēmums ietekmēs turpmāko valsts pārvaldes lielumu, un vai šāds lēmums nebūs pretrunā Ministru kabineta 2017.gada 28.augusta sēdē (prot. Nr.41 1.§. 42.punkts) pieņemtajam lēmumam : "Ministrijām pārskatīt līdzšinējo praksi un turpmāk nepieprasīt jaunas amata vietas, nepieciešamos cilvēkresursus rodot iekšējo procesu efektivizēšanā vai ministrijas ietvaros". Attiecīgi lūdzam papildināt MK sēdes protokollēmumu ar punktu šādā redakcijā: "Pieņemt zināšanai, ka, lai pēc jaunā Liepājas cietuma darbības uzsākšanas nodrošinātu kontaktpersonu sistēmas principa ieviešanu, Ieslodzījuma vietu pārvaldei indikatīvi būs nepieciešamas papildu 270 amata vietas ar papildu finansējumu.". | **Nav ņemts vērā** Tieslietu ministrijas ieskatā šāds papildinājums nav nepieciešams, jo tas, vai papildu amata vietu skaits vispār būs nepieciešams, būs skaidrs tikai pēc jaunā Kriminālsodu izpildes likumprojekta izstrādes un jaunā Liepājas cietuma darbības uzsākšanas. Turklāt šāds secinājums veidosies, summējot jaunā regulējuma un jaunās infrastruktūras ietekmi gan uz tām ieslodzījuma izpildes jomām, kurās būs nepieciešams papildu personāls, gan uz jomām, kurās būs personāla nepieciešamības samazinājums, gan summējot arī pēc jaunā cietuma darbības uzsākšanas paredzamo esošo ieslodzījuma vietu slēgšanas ietekmi uz pieejamo personālu. Informācija par papildu personāla nepieciešamību informatīvajā ziņojumā šobrīd ir tikai indikatīva norāde uz papildus nepieciešamajiem resursiem, ja tiktu lemts, ka individualizācijas princips un kontaktpersonu sistēma jāievieš nekavējoties, taču Tieslietu ministrija šādu risinājumu nepiedāvā, pamatojoties uz informatīvajā ziņojumā ietverto argumentāciju. Tieslietu ministrija jauno iniciatīvu ietekmes attiecīgu izvērtējumu iekļaus Kriminālsodu izpildes likumprojekta anotācijā, turklāt likumprojekta spēkā stāšanās ir plānota vienlaikus ar jaunā Liepājas cietuma darbības uzsākšanu. |  | Precizētais informatīvais ziņojums |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 25. februāris |
|  |  |
| Saskaņošanas dalībnieki | Finanšu ministrija, Ārlietu ministrija, Iekšlietu ministrija, Labklājības ministrija, Vides aizsardzības un reģionālās attīstības ministrija, Pārresoru koordinācijas centrs, Valsts kanceleja, Ģenerālprokuratūra, Tiesībsargs |
|  |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Pārresoru koordinācijas centrs, Valsts kanceleja, Tiesībsargs |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Iekšlietu ministrija, Pārresoru koordinācijas centrs un Ģenerālprokuratūra. |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Pārresoru koordinācijas centrs** |
| 1. | Informatīvais ziņojums | Aicinām papildināt ziņojumu ar informāciju par jaunā Liepājas cietuma būvniecības gaitu atbilstoši Ministru kabinets 2020. gada 4. jūnijā izskatītajā informatīvajā ziņojumā "Par Ministru kabineta 2019. gada 13. septembra sēdē (prot. Nr. 41 1. § 23.2. apakšpunkts) noteiktā uzdevuma izpildi" minētajiem priekšdarbiem. | **Ņemts vērā** | Papildināta informatīvā ziņojuma 2. nodaļa. |
| 2. | Protokollēmuma 2. punkts: "2. Tieslietu ministrijai nodrošināt Satversmes tiesas 2019. gada 7. novembra sprieduma lietā Nr. 2018-25-01 "Par Latvijas Sodu izpildes kodeksa 50.4 panta atbilstību Latvijas Republikas Satversmes 91. pantam" izpildi viena gada laikā pēc jaunā Liepājas cietuma darbības uzsākšanas." | Pēc ziņojumā sniegtās informācijas netop skaidrs, vai visas ST spriedumā uzrunātās problēmas tiks atrisinātas, uzbūvējot jauno Liepājas cietumu, vai tomēr nepieciešami gan uzlabojumi ieslodzījumu vietu infrastruktūrā, gan grozījumi normatīvajos aktos, nodrošinot vienlīdzīgas tiesības ieslodzītajiem vīriešiem un sievietēm stingrā režīma cietumos, kas pēc ziņojumā sniegtās informācijas nemaz nav plānots risināt, atsaucoties gan uz vēsturisko ieslodzījuma vietu attīstību (8.lp.), gan Bangkokas noteikumiem (9.lp.). Attiecīgi lūdzam precizēt MK sēdes protokollēmuma projekta 2.punktu, nesaistot ST sprieduma izpildi tikai ar jaunā Liepājas cietuma būvniecību un nosakot tajā konkrētu datumu, līdz kuram iespējams ST spriedumu pilnībā īstenot. | **Ņemts vērā** | Precizēts informatīvais ziņojums un Ministru kabineta sēdes protokollēmums. |
| 3.  | Informatīvais ziņojums | Lūdzam papildināt ziņojumu ar datiem par ieslodzīto sūdzībām Eiropas Cilvēktiesību tiesā par diskriminācijas aizliegumu un valsts izmaksātajām summām pēdējos gados. | **Ņemts vērā**  | Papildināta informatīvā ziņojuma 2. nodaļa: "Uzreiz jāpiebilst, ka, izvērtējot Eiropas Cilvēktiesību tiesas (turpmāk – ECT) praksi, izņemot zemāk minēto ECT spriedumu, netika konstatēti citi ECT spriedumi lietās pret Latviju, ar kuriem par labu ieslodzītajiem tika piespriesta kompensācijas izmaksa saistībā ar Eiropas Cilvēka tiesību un pamatbrīvību aizsardzības konvencijas (turpmāk – Konvencija) 14. panta (diskriminācijas aizliegums) pārkāpumiem." |
| 4.  | Informatīvais ziņojums  | Lūdzam novērst pretrunu attiecībā uz Cēsu Audzināšanas iestādi - ziņojuma 10.lp minēto informāciju par kritisko tās stāvokli un 11.lp. minēto, ka ir radīta jauna infrastruktūra. Vienlaikus pārskatāmībai lūdzam ziņojumā tvert tikai to informāciju, kas attiecas uz ST sprieduma izpildi. Pārējos jautājumus aicinām risināt plānoto Resocializācijas politikas pamatnostādņu izstrādes ietvaros. | **Ņemts vērā.** Papildus informējam, ka informācija par individualizācijas principa ieviešanu un Kriminālsodu izpildes likumprojekta saturu ir iekļauta informatīvajā ziņojumā, jo pašā ST spriedumā ir norādes uz individuālas pieejas brīvības atņemšanas soda izpildē nepieciešamību. Savukārt individualizācijas principa, ko paredz Kriminālsodu izpildes likumprojekts, ieviešanai ir nepieciešama atbilstoša infrastruktūra. Un savukārt viss šis kopums ir nepieciešams ST sprieduma izpildei.  | Precizēts informatīvais ziņojums. |
| **Valsts kanceleja** |
| 5. | Informatīvais ziņojums  | **Valsts kancelejas 2020. gada 4. decembra atzinums Nr. 3.1.2/60 (VSS-994)**: Atbilstoši Ministru kabineta sēdes protokollēmuma projektā minētajam Satversmes tiesas 2019. gada 7. novembra sprieduma lietā Nr. 2018-25-01 "Par Latvijas Sodu izpildes kodeksa 50.4 panta atbilstību Latvijas Republikas Satversmes 91. pantam" izpildi plānots nodrošināt viena gada laikā pēc jaunā Liepājas cietuma darbības uzsākšanas, būtiski palielinot resocializācijā iesaistīto darbinieku skaitu. Tai pat laikā informatīvā ziņojuma 5.sadaļā norādīts, ka, lai nodrošinātu individuālu un katram notiesātajam piemērotu pieeju, ieviestu kontaktpersonu principu, no 2021. gada 1. janvāra Pārvaldei papildus nepieciešamas 270 amata vietas un papildu finansējums 2021. gadā 7 411 613 euro apmērā (t.sk. vienreizējie izdevumi 535 350 euro), 2022. gadā 6 876 263 euro apmērā, 2023. gadā un turpmāk ik gadu 6 956 963 euro apmērā (detalizēts papildu nepieciešamā finansējuma aprēķins pielikumā).Lūdzam pamatot papildu amata vietu un papildu finansējuma pieprasījumu 2021.-2023.gadam, ņemot vērā informatīvajā ziņojuma minēto, ka "esošajā ieslodzījuma vietu infrastruktūrā kontaktpersonu principu tik un tā nav iespējams ieviest, jo kontaktpersonu principa ieviešanai ir nepieciešamas atbilstošas telpas gan notiesātajam, gan arī personālam". Papildus, ņemot vērā virzību uz jauno kriminālsodu izpildes kārtības normatīvo regulējumu, kas paredz arī atslogot ieslodzījuma vietu personāla resursus, ierosinām izvērtēt iespēju trūkstošajiem resocializācijas darbinieku amatiem novirzīt šobrīd vakantos amatus, kā arī reorganizēt tos amatus, kas atbrīvosies jaunā Kriminālsodu izpildes likuma ieviešanas rezultātā. | **Ņemts vērā**Papildus norādām, ka ar šo informatīvo ziņojumu netiek prasītas papildus amata vietas vai papildu finansējums kontaktpersonu sistēmas ieviešanai. Kā jau informatīvajā ziņojumā norādīts, minēto nav iespējams īstenot, kamēr darbību nav uzsācis jaunais Liepājas cietums un nav jauna Kriminālsodu izpildes likuma, jo esošais soda izpildes modelis nav savienojams ar kontaktpersonu sistēmu. Jaunas amata vietas un papildu finansējums tiks pieprasīts virzot pieņemšanai Kriminālsodu izpildes likumprojektu, kur, izvērtējot visus jaunā soda izpildes modeļa elementus, ieslodzījuma vietu sistēmas rīcībā esošos resursus (t.sk. personāls, vakantās amata vietas utt.), tiks aprēķināts papildus nepieciešamo līdzekļu apjoms.  | Precizēta informatīvā ziņojuma 5. nodaļa.  |
| **Iekšlietu ministrija** |
| 6. | Informatīvā ziņojuma 5. nodaļa (13.-14. lp.): "Lai nodrošinātu individuālu un katram notiesātajam piemērotu pieeju, ieviestu kontaktpersonu principu, no 2021. gada 1. janvāra Pārvaldei papildus nepieciešamas **270 amata vietas**[[1]](#footnote-1) un papildu finansējums **2021. gadā** **7 411 613** ***euro*** apmērā (t.sk. vienreizējie izdevumi 535 350 *euro*), **2022. gadā 6 876 263 *euro*** apmērā, **2023. gadā un turpmāk ik gadu 6 956 963 *euro*** apmērā (*detalizēts papildu nepieciešamā finansējuma aprēķins pielikumā*)." | Priekšlikums: projekta 5. punktā (13. lpp.) ir norādīts, ka, lai nodrošinātu individuālu un katram notiesātajam piemērotu pieeju, ieviestu kontaktpersonu principu no 2021. gada 1. janvāra Ieslodzījuma vietu pārvaldei papildus nepieciešamas 270 amata vietas, kā arī norādīts nepieciešamais papildu finansējums attiecīgi 2021., 2022. un 2023. gadā. Tāpat ir norādīts, ka esošajā ieslodzījuma vietu infrastruktūrā kontaktpersonu principu nav iespējams ieviest, jo tā ieviešanai ir nepieciešamas atbilstošas telpas gan notiesātajam, gan arī personālam. Vēršam uzmanību uz to, ka no minētā nav skaidri un viennozīmīgi saprotams, ir vai nav plānots pieprasīt papildu amata vietas un tām nepieciešamo finansējumu. Ievērojot minēto, ierosinām precizēt projekta 5. punktā ietverto informāciju (13. lpp.), precīzāk norādot, ka minētās papildu amata vietas un papildu finansējums Ieslodzījuma vietu pārvaldei ir nepieciešams gadījumā, ja kontaktpersonu princips, lai atbilstoši Satversmes tiesas spriedumā norādītajam nodrošinātu individuālu un katram notiesātajam piemērotu pieeju, tiek ieviests no 2021. gada 1. janvāra.  | **Ņemts vērā**Papildus norādām, ka ar šo informatīvo ziņojumu netiek prasītas papildus amata vietas vai papildu finansējums kontaktpersonu sistēmas ieviešanai. Kā jau informatīvajā ziņojumā norādīts, minēto nav iespējams īstenot, kamēr darbību nav uzsācis jaunais Liepājas cietums un nav jauna Kriminālsodu izpildes likuma, jo esošais soda izpildes modelis nav savienojams ar kontaktpersonu sistēmu. Jaunas amata vietas un papildu finansējums tiks pieprasīts virzot pieņemšanai Kriminālsodu izpildes likumprojektu, kur, izvērtējot visus jaunā soda izpildes modeļa elementus, ieslodzījuma vietu sistēmas rīcībā esošos resursus (t.sk. personāls, vakantās amata vietas utt.), tiks aprēķināts papildus nepieciešamo līdzekļu apjoms.  | Precizēta informatīvā ziņojuma 5. nodaļa. |
| 7. | Informatīvā ziņojuma 5. nodaļa (14.lp.): "Savukārt droša, brīvības atņemšanas soda izpildei un resocializācijas īstenošanai piemērota ieslodzījuma vietu infrastruktūra sniegtu iespēju mainīt esošo apsardzes un uzraudzības funkcijās iesaistīto un attiecīgi resocializācijas īstenošanā iesaistītā personāla attiecību. Proti, atbilstoša ieslodzījuma vietu infrastruktūra sniegs iespēju samazināt apsardzes un uzraudzības funkcijās iesaistītā personāla skaitu un attiecīgi palielināt tā personāla skaitu, kas ir tieši iesaistīts resocializācijas procesā, tādējādi veicinot soda mērķa sasniegšanu." | Priekšlikums: projekta 5. punktā (14. lpp.) ir norādīts, ka atbilstoša ieslodzījuma vietu infrastruktūra sniegs iespēju samazināt apsardzes un uzraudzības funkcijās iesaistītā personāla skaitu un attiecīgi palielināt tā personāla skaitu, kas ir tieši iesaistīts resocializācijas procesā, tādējādi veicinot soda mērķa sasniegšanu. Ierosinām precizēt šo informāciju, precīzāk norādot, kāda ietekme šai Ieslodzījuma vietu pārvaldes personāla restrukturizācijai būs uz kopējo Ieslodzījuma vietu pārvaldes amatpersonu amata vietu skaitu, proti, vai kopējais amatpersonu amatu skaits, salīdzinot ar pašreizējo amatpersonu amatu skaitu, palielināsies vai samazināsies.  | **Ņemts vērā** Papildus informējam, ka šobrīd nav iespējams precīzi noteikt kopējo amatpersonu vietu skaitu Ieslodzījuma vietu pārvaldē, jo to noteiks Kriminālsodu izpildes likumprojektā ietvertais soda izpildes modelis, kurš šobrīd vēl tiek izstrādāts. Tomēr jau šobrīd ir skaidrs, ka jaunajā cietuma infrastruktūrā, cilvēkresursu aizstājot ar tehniskiem līdzekļiem noteiktās jomās (piemēram, apsardzes un uzraudzības jomās), būs iespēja esošās amata vietas novirzīt akcentētajām jomām – resocializācijai, kontaktpersonu sistēmai, tomēr precīzus aprēķinus šobrīd nav iespējams veikt.  | Precizēta informatīvā ziņojuma 5. nodaļa. |
| **Labklājības ministrija** |
| 8. | Informatīvā ziņojuma pielikums | Priekšlikums: Atbalstāma ir Informatīvā ziņojuma 13. – 14. lpp. paredzētā kontaktpersonu principa ieviešana ieslodzīto resocializācijas procesa nodrošināšanai, kura realizācijai saskaņā ar Informatīvajā ziņojumā aprakstīto ir nepieciešamas papildus 270 amata vietas, par pamatu ņemot, ka kontaktpersonas un notiesāto skaita attiecība ir 1:8. (Atkarīgo centrā minētā attiecība ir 1:4). No Informatīvā ziņojuma pielikuma “Papildu nepieciešamā finansējuma aprēķins kontaktpersonu principa ieviešanai” izriet, ka, lai nodrošinātu kontaktpersonu principa ieviešanu, papildus nepieciešamo 270 amata vietu sadalījums pa amatiem ir šāds:- 37 amatpersonas - galvenais inspektors,- 219 amatpersonas - vecākais inspektors,- 13 amatpersonas – vecākais inspektors (sociālais darbinieks),- 1 darbinieks – kapelāns.Lūdzam precizēt informatīvo ziņojumu ar skaidrojumu un detalizētāku aprēķinu par papildus nepieciešamo 270 amata vietu sadalījumu augstākminētajās amatu kategorijās, piemēram, kāpēc papildus ir nepieciešami tieši 13 vecākie inspektori (sociālie darbinieki) un kāds būs plānoto amata vietu pienākumu sadalījums kontaktpersonu principa īstenošanai. | **Ņemts vērā** Papildus informējam, ka šobrīd nav iespējams precīzi noteikt kopējo amatpersonu vietu skaitu Ieslodzījuma vietu pārvaldē vai to sadalījumu, jo to noteiks Kriminālsodu izpildes likumprojektā ietvertais soda izpildes modelis, kurš šobrīd vēl tiek izstrādāts. Šobrīd veiktais aprēķins ir provizorisks un indikatīvs.Tomēr jau šobrīd ir skaidrs, ka jaunajā cietuma infrastruktūrā, cilvēkresursu aizstājot ar tehniskiem līdzekļiem noteiktās jomās (piemēram, apsardzes un uzraudzības jomās), būs iespēja esošās amata vietas novirzīt akcentētajām jomām – resocializācijai, kontaktpersonu sistēmai, tomēr precīzus aprēķinus šobrīd nav iespējams veikt.  | Precizēta informatīvā ziņojuma 5. nodaļa. |
| Atbildīgā amatpersona |  |
|  | (paraksts) |

 Olga Zeile

|  |
| --- |
| (par projektu atbildīgās amatpersonas vārds un uzvārds) |
| Tieslietu ministrijas Nozaru politikas departamenta direktore |
| (amats) |
| 67046134 |
| (tālruņa un faksa numurs) |
| olga.zeile@tm.gov.lv |
| (e-pasta adrese) |

1. Par pamatu ņemot, ka kontaktpersonas un notiesāto skaita attiecība ir 1:8. Atkarīgo centrā minētā attiecība ir 1:4. [↑](#footnote-ref-1)